Na osnovu člana 11 Zakona o slobodnom pristupu informacijama („Službeni list CG“, br. 44/12 i 30/17), Sekretarijat za zakonodavstvo sačinio je

**V O D I Č**

**za pristup informacijama u posjedu Sekretarijata za zakonodavstvo**

***I. Osnovni podaci o Sekretarijatu za zakonodavstvo***

Sjedište i adresa Sekretarijata za zakonodavstvo je u Podgorici, ulica Vuka Karadžića broj 3, kontakt tel. (020) 231-535, fax (020) 231-592, e-mail: szz@szz.gov.me.

***II. Katalog vrsta dokumenata u posjedu Sekretarijata za zakonodavstvo***

1. **Dokumenta kancelarijskog poslovanja**

* djelovodnik;
* posebni upisnik za evidenciju zahtjeva za pristup informacijama;
* knjiga primljenih računa.

1. **Dokumenta iz nadležnosti Sekretarijata**

* Pravno-tehnička pravila za izradu propisa;
* Pravilnik o unutrašnjoj organizaciji i sistematizaciji Sekretarijata za zakonodavstvo;
* stručna mišljenja koja Sekretarijat daje u postupku pripreme zakona i drugih propisa Vladi i ministarstvima;
* nacrti i predlozi zakona i drugih propisa čiji je obrađivač Sekretarijat, kao i mišljenja eksperata na te propise;
* godišnji program rada Sekretarijata;
* godišnji izvještaj o radu Sekretarijata;
* program stručnog osposobljavanja pripravnika;
* rješenja, odnosno obavještenja po zahtjevima za pristup informacijama;
* Plan integriteta Sekretarijata za zakonodavstvo.

1. **Dokumenta finansijskog poslovanja**

* godišnji plan javnih nabavki, izvještaj o sprovedenim postupcima javnih nabavki i druga dokumentacija o javnim nabavkama;
* pojedinačni akti i ugovori o raspolaganju finansijskim sredstvima iz javnih prihoda i državnom imovinom;
* dokumentacija o osnovnim sredstvima i opremi Sekretarijata za zakonodavstvo;
* evidencija službenih putovanja.

1. **Dokumenta o zaposlenima**

* spisak državnih službenika, sa njihovim zvanjima;
* spisak javnih funkcionera i liste obračuna njihovih zarada i drugih primanja i naknada u vezi sa vršenjem javne funkcije;
* radne knjižice;
* uvjerenja o stručnoj spremi i stručnoj osposobljenosti;
* odluke o izboru kandidata;
* rješenja o zasnivanju radnog odnosa;
* rješenja o ocjenjivanju probnog rada;
* rješenja o raspoređivanju;
* rješenja o ocjenjivanju rada;
* ugovor o posebnom stručnom osposobljavanju i usavršavanju;
* rješenja o zaradama;
* rješenja o naknadama zarade i drugim primanjima;
* rješenja o godišnjem odmoru;
* rješenja o odsustvu sa rada;
* odluke o disciplinskoj i materijalnoj odgovornosti;
* rješenja, odnosno sporazumi o prestanku radnog odnosa.

***III. Kontakt podaci za podnošenje zahtjeva***

Zahtjev za pristup informacijama može se podnijeti:

* neposredno na arhivi (kancelarija br. 11);
* putem pošte, na adresu Sekretarijata za zakonodavstvo 81000 Podgorica, Vuka Karadžića br. 3;
* na e-mail adresu: szz@szz.gov.me;
* preko internet portala elektronske uprave (eUprava);
* na fax broj (020) 231-592.

***IV.* *Odgovorna lica***

Lice zaduženo za rješavanje po zahtjevima za pristup informacijama je Andrijana Milićević, samostalna savjetnica I (kancelarija broj 24), a u slučaju njenog odsustva zamjenjuje je Ikonija Radojičić, samostalna savjetnica III (kancelarija broj 23).

***V. Troškovi postupka***

Troškove postupka za pristup informacijama snosi podnosilac zahtjeva.

Troškovi postupka odnose se samo na stvarne troškove Sekretarijata, radi kopiranja, skeniranja i dostavljanja tražene informacije, u skladu sa propisom Vlade Crne Gore.

Za zahtjeve koje su podnijela lica s invaliditetom i lica u stanju socijalne potrebe troškove postupka snosi Sekretarijat.

Troškovi postupka plaćaju se u korist budžeta Crne Gore na račun br. 907‑0000000083001‑19.

***VI. Objavljivanje Vodiča***

Ovaj vodič objavljuje se na internet stranici Sekretarijata za zakonodavstvo.

Broj: 01-037/22-1270

Podgorica, 7. novembra 2022. godine

**SEKRETARKA**

Slavica Bajić